Uniuersis presentes litteras inspecturis Hugo dux Burgundie salutem in Domino. Noueritis quod nos uolumus et consentimus quod uiri religiosi abbas et conuentus Sancti Stephani Diuionensis... uillam quam dicitur la Bretegneire cum finagio et appendiciis dicte uille que omnia tenet a nobis in feodum Johannes filius quondam domini Huonis domini de Ponseinges militis, acquirere possint et ualeant a memorato Johanne. Promittentes pro nobis et heredibus nostris quod non ueniemus in posterum contra acquisitionem quam facient abbas et conuentus predicti super uilla, finagio et appendiciis memoratis. In cuius rei testimonium presentibus litteris sigillum nostrum duximus apponendum. Actum anno Domini millesimo ducentesimo septuagesimo mense maio.